เรือหลวงแม่กลอง

เรือหลวงแม่กลอง เป็นเรือรบประเภทเรือฟริเกต ต่อที่อู่เรืออุระงะ เมืองโยโกซูกะ ประเทศญี่ปุ่น เมื่อปี พ.ศ. 2479 โดยการควบคุมการต่อของ น.อ. หลวงชาญจักรกิจ ชมะนันทน์ และ พระประกอบกลกิจ https://www.navy.mi.th/index.php/history/detail/history_id/18714 ขึ้นระวางประจำการเมื่อ พ.ศ. 2480 และปลดระวางประจำการเมื่อ พ.ศ. 2539 รวมระยะเวลาประจำการ 59 ปี นับว่าเป็นเรือรบที่ประจำการยาวนานที่สุดในประวัติศาสตร์กองทัพเรือไทย และเป็นเรือรบที่มีความเก่าแก่เป็นอันดับ 2 ของโลกhttp://navy24.org/เรือหลวงแม่กลอง-ยอดเรือ/ ได้ผ่านการใช้งานในหน้าที่สำคัญหลายครั้ง เช่น เคยใช้เป็นเรือพระที่นั่งในรัชกาลที่ 8 และรัชกาลที่ 9 ร่วมรบในสงครามมหาเอเชียบูรพา และใช้เป็นเรือฝึกของทหารเรือ ปัจจุบันกองทัพเรือได้ดำเนินการอนุรักษ์และปรับปรุงเป็นพิพิธภัณฑ์เรือรบไทย เพื่อน้อมเกล้าฯ ถวายพระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีกาญจนภิเษก พ.ศ. 2539 ตั้งอยู่ที่ป้อมพระจุลจอมเกล้า บริเวณริมน้ำปากอ่าวแม่น้ำเจ้าพระยา ด้านขวามีพระบรมราชานุสาวรีย์รัชกาลที่ 5https://www.museumthailand.com/th/museum/Naval-Historical-Park

อ้างอิง

หมวดหมู่:เรือในสังกัดกองทัพเรือไทย
หมวดหมู่:เรือฟริเกตของกองทัพเรือไทย
หมวดหมู่:เรือฟริเกตในสงครามโลกครั้งที่สอง
หลวง
หมวดหมู่:พิพิธภัณฑ์เรือในประเทศไทย
แม่กลอง
หมวดหมู่:ความสัมพันธ์ทางการทหารญี่ปุ่น–ไทย